Adstringencium

Adstringencium alebo adstringens je látka s miestnym sťahujúcim účinkom. Po aplikácii na kožu alebo sliznice spôsobuje v rane alebo povrchových vrstvách sliznice zrážanie bielkovín, znižuje prekrvenie, sekréciu a vstrebávanie. V medicíne sa adstringenciá používajú vnútorne i lokálne: vnútorne na liečbu gastroenteritíd, lokálne na zle sa hojace a mokvajúce rany. Adstringentné účinky má napríklad octan olovnatý, dusičnan strieborný a ďalšie zlúčeniny, z prírodných látok je to predovšetkým tanín, kyselina galová a kyselina pyrogalová.

Zdroje 
 
 Adstringenciá: in Encyklopédia medicíny, I. diel (AA-AM), Asklepios, 1993 ISBN 80-7167-008-1

Liečivá